QORTI ĊIVILI – PRIM'AWLA Rikors Ġuramentat Nru.: 440/2017 MH Illum, 9 ta' Novembru, 2020 Luciano (KI 048323M) u Rita (KI260263M) konjuġi Despott Kingswell ir-rikors ġuramentat ta' Luciano Despott et tat-18 ta' Mejju 2017 li permezz tiegħu esponew: "Illi r-rikorrenti huma proprjetarji tal-fond 14, La Vista, Triq l-Alwett, Is-Swieqi, Birkirkara, li huma akkwistaw b'kuntratt tat-12 ta' Marzu 2007 fl-atti tan-Nutar Dottor Hugh Giacomi li kopja tiegħu qed tiġi hawn annessa u mmarkata bħala 'Dokument A' u għandhom tieqa li tinfetaħ għal fuq minn fejn jgħaddu s-servizzi tad-dranaġġ tal-proprjeta' tal-kontendenti. Illi r-rikorrenti jieħdu l-arja u d-dawl għall-kamra tal-banju tagħhom minn din it-tieqa in kwistjoni li tinfetaħ għal fuq l-istess u li ilha hekk mibnija u kostruwita għal dawn l-aħħar 35 sena. Illi hemm pipe tad-dranaġġ tal-ilma li jgħati mill-kamra tal-banju tal- atturi ghall-kcina tal-istess atturi u li jaqsam minn naħa ghall-oħra tal- istess shaft fil-livell tagħhom. Illi r-rikorrenti huma proprjetarji tal-maisonette tagħhom b'kuntratt ta' akkwist tat-12 ta' Marzu 2007 fl-atti tan-Nutar Dottor Hugh Giacomi li kopja tieghu qieghed jigi hawn anness u mmarkat bhala 'Dokument A' u tal- antekawza minnhom tat-13 ta' Mejju 1988 fl-atti tan-Nutar Dottor Victor John Gove’ 'Dokument B'. Illi l-intimat applika biex jagħmel lift go l-istess liema permess ġie approvat skond applikazzjoni numru PA/03918/16 ('Dokument C') fil-5 ta' April 2017. Illi dan is-shaft għandu qies ta' 2.2metri x 2.12metri waqt li l-lift li ser jigi stallat fl-imsemmi shaft għandu qies ta' circa 1.5metri x 1.06metri u b'hekk se jnaqqas is-servitu ta' dawl u arja mill-istess ghat-tieqa tal-kamra tal- banju fl-appartament tal-atturi oltre li kieku kellu jigi installat dan il-lift, il-pipe li ghaddej mill-kamra tal-banju ghal-kcina taghhom ikollu jinqala' u ma jkunx servut mill-ilma. Illi ai termini tal-ligi jekk il-ġar jippretendi li jista' jibni fis-shaft komuni kull bini ieħor fejn ser jigi dan il-lift għandu jinbena b'mod li jkun hemm il-bogħod ta' tlett metri mill-ħajt jew mill-bini tal-parti l-oħra u dan kif jistipola l-artikolu 435(2) tal-Kap. 16 tal-Ligijiet ta' Malta. Din ir-regola għandha titħares f'kull każ anki meta l-bini tal-parti l-oħra hu bogħod anqas minn tlett metri mill-konfini, u dan kif jistipola l-artikolu 435(3) tal- Kap. 16 tal-Ligijiet ta' Malta. Illi fiċ-ċirkostanzi il-bini propost bl-istalazzjoni ta' dan il-lift ser jħalli circa 1.1 metri mill-ħajt tar-rikorrenti biex b'hekk din il-kostruzzjoni pretiża li ssir hija abbużiva u illegali. Illi inoltre s-sistema tad-drain u tad-dranaġġ hija in parte separata fejn nieżla, u imbagħad komuni fl-orizzontali fejn jingħaqad mal-imsemmija triq komuni mal-proprjeta' sottostanti biex b'hekk l-użu tas-sistema tad- dranaġġ hija komuni. Ukoll qed jgħaddu pipes tal-ilma minn naħa għall- oħra tal-istess shaft. Illi dan ukoll ser jżid ħsejjes u vibrazzjonijiet u ser jkun wisq viċin il-bini tal-istess rikorrenti, partikolarment il-kamra tal-banju u l-kamra tas- sodda tal-atturi. Illi din il-kostuzzjoni ta' dan il-lift fis-shaft komuni mingħajr l- awtorizazzjoni tar-rikorrenti mhix konsentita mir-rikorrenti u qed taggravalhom s-servitu' billi tnaqqsilhom id-dawl u l-arja għat-tieqa tal- kamra tal-banju tagħhom oltre illi r-rikorrenti ma jistgħux jkomplu jiftħu t-tieqa tal-istess shaft liberament u l-anqas jieħdu provvista ta' ilma mill- kamra tal-banju għal kcina. Illi għalhekk il-kostruzzjoni tal-lift f'dan is- mhux ser tħalli tlett metri dawl mill-bini tal-ġar għax ser tkun tinġombra l-istess shaft b'mod illi ser tmiss mal-bini tal-istess rikorrenti u lanqas ser tħallilhom l-fakolta' li jifthu t- tieqa tagħhom u jieħdu dawl u arja mill-istess shaft u għalhekk l-intimat għandu jigi miżmum milli jikkostruwixxi lift fl-istess shaft b'mod abbuziv u illegali u mingħajr l-kunsens tal-ġirien u b'mod li jnaqqas id-dawl u arja għall-istess ġirien b'dannu irriversibbli għalihom u konsegwentement huma talbu l-ħruġ tal-mandat t'inibizzjoni biex l-intimat ma jikkostruwixix u ma jistallax lift fis-shaft fil-proprjeta tiegħu fejn l-atturi għandhom is- servizzi kif ukoll twieqi li jgħatu għall-fuq l-istess . Illi dan il-mandat ta' inibizzjoni Nru. 644/2017 fl'ismijiet 'Luciano Despott et Vs Richard Bezzina Darmanin' ġie degretat mill-Prim' Awla tal-Qorti Ċivili fit-8 ta' Mejju 2017 u t-talbiet tal-ħruġ tal-istess mandata ta' inibizzjoni ġew milqugħa u l-intimat ġie inibit milli jpoġġi lift fis-shaft tal- fond 16, St. Quintanus, Triq l-Alwett Kappara, li kopa tiegħu qed jiġi hawn anness u mmarkat bhala 'Dokument D'. Jgħid għalhekk l-intimat prevja kwalsiasi dikjarazzjoni neċessarja u opportuna u għar-raġunijiet premessi għaliex din il-Qorti m'għandhiex: (1) Tiddikjara u tiddeċiedi illi r-rikorrenti huma proprjetarji tal-fond 14, La Vista, Triq l-Alwett, Is-Swieqi, Birkirkara, sovrastanti l-fond tal-intimat 16, St. Quintanus, Triq l-Alwett, Kappara, Birkirkara, liema fondi għandhom minn fejn jgħaddu s-servizzi tad-dranaġġ u tal-ilma kif ukoll twieqi li jgħatu għall- fuq l-istess. (2) Tiddikjara u tiddeċiedi illi bix-xogħlijiet li l-intimat irid jintraprendi fl- istess , ossia t-tpoġġija ta' lift mil-livell tal-ground floor sal-livell tal-bejt qed jostra s-servitu ta' arja u dawl għall-kamra tal-banju tagħhom biex b'hekk huma ma jkunux lanqas jistgħu jiftħu t-tieqa eżistenti fl-istess shaft fil-livell tagħhom, oltre li jkun irid jinqala' l-pipe tal-ilma li jagħti mill-kamra tal-banju għal ġol- kċina tar-rikorrenti kif ukoll jiżdiedu ħsejjes u vibrazzjonijiet. (3) Tiddikjara u tiddeciedi illi l-kostruzzjoni tal-lift u l-lift shaft fis-shaft fuq msemmi ser jiġi kostruwit in vjolazzjoni tal-Artikolu 435 tal-Kap. 16 tal-Ligijiet ta' Malta. (4) Tinibixxi u tikkundanna lill-intimat milli jagħmel l-ebda kostruzzjoni ta' kwalsiasi lift fis-shaft tal-fond 16, St. Quintanus, Triq l-Alwett, Is-Swieqi, In-Naxxar, stante illi b'dawn ix-xogħlijiet intrapriżi huwa se jnaqqas is-servitu ta' arja u dawl li l-atturi għandhom mit-tieqa fil-kamra tal-banju li tagħti għall-istess kif ukoll stante li ser jitnaqqsu d-distanzi regolamentari bejn fond u ieħor skond il-liġi u konsegwentement tinibixxi permanentement lill-intimat milli jagħmel dawn ix-xogħlijiet ta' kostruzzjoni ta' lift ai termini tal-mandat ta' inibizzjoni nru. 644/17 degretat minn din il-Qorti fit-8 ta' Mejju 2017. Bl-ispejjeż kompriżi dawk tal-mandat t'inibizzjoni Nru. 644/2017 u tal-ittra legali tad-19 t'April 2017 u bl-inġunzjoni tal-intimati in subizzjoni." Rat ir-risposta ġuramentata tal-konvenut Richard Bezzina Darmanin tat-28 ta' Ġunju 20171 li permezz tagħha eċċepixxa: "It-talbiet rikorrenti għandhom jiġu miċħuda fis-sħiħ, bl-ispejjeż kontra l- istess rikorrenti, u dan għar-raġunijiet li ġejjin: Fl-ewwel lok, jingħad illi ir-rikorrenti ma għandhom l-ebda sehem mix- shaft in kwistjoni – dan kif se jiġi muri tul il-kawża; Fit-tieni lok, ix-shaft mertu tal-kawża huwa proprjetà esklussiva tar- rikorrenti u għalhekk, ix-xogħlijiet li sejrin isiru fih huma b'eżerċizzju leġittimu tal-jeddijiet propretarji tiegħu hekk kif mogħtija mil-liġi; Fit-tielet lok, ir-rikorrenti jeħtieġ li jipprovaw mhux biss l-eżistenza ta' kull servitù minnhom reklamat, iżda wkoll l-estent ta' kwalunkwe jedd f'dan is- sens minnhom pretiż; Fir-raba' lok, u mingħajr preġudizzju għas-suespost, kuntrarjament għal dak allegat mir-rikorrenti, jingħad illi se jiġi muri illi x-xogħlijiet proposti bl-ebda mod ma jostraw, ibidlu n-natura jew b'xi mod jaggravaw kwalunkwe servitujiet, u lanqas joħolqu l-effetti allegati mir-rikorrenti; Fil-ħames lok, l-allegazzjonijiet rikorrenti qegħdin jiġu miċħuda, anke iżda mhux biss 'l għaliex l-iżvilupp propost huwa perfettament konformi mal- ħtiġijiet ambjentali, ta' żvilupp, saħħa u sanità fost oħrajn – tant filfatt illi l-istess żvilupp propost ġie debitament awtorizzat mill-Awtorità tal- Ippjanar wara l-verifiki u l-aċċertamenti kollha meħtieġa; Fis-sitt lok, l-artikolu 435 tal-Kapitolu 16 tal-Liġijiet ta' Malta ma huwiex applikabbli għal dan il-każ; Fis-seba' lok, it-talbiet rikorrenti huma mill-bqija infondati fil-fatt u fid- Bl-ispejjeż u imgħaxijiet (fejn dovuti) kontra r-rikorrenti, u b'riserva li l- esponenti jressaq kull eċċezzjoni ulterjuri illi jistgħu ikunu awtorizzati iressqu skont il-liġi, u mingħajr preġudizzju għal kull jedd tal-esponenti fil-konfront Rat il-provi mressqa mill-partijiet. Rat ir-rapport tal-perit tekniku Robert Xuereb Micallef nkarigat minnha. Semgħet is-sottomissjonijiet finali tad-difensuri tal-partijiet. Rat li l-kawża tħalliet għall-lum għas-sentenza. Rat l-atti kollha tal-kawża. Ikkunsidrat: Il-kontendenti fil-proċeduri odjerni għandhom ir-residenzi tagħhom sitwati fuq xulxin; b'dik tal-konvenut hija sottostanti għal dik tal-atturi. Iservi liż-żewġ residenzi hemm shaft intern li fih il-partijiet għandhom mhux biss aperturi imma wkoll katusi u pajpijiet tad-drenaġġ u tal-ilma. L-atturi ntavolaw il-proċeduri odjerni wara li l-konvenut ottjena mill-awtorita' kompetenti l-ħruġ ta' permess ta' kostruzzjoni ta' lift fix-shaft imsemmi, liema lift huwa ntiż li jibda mill-livell tar-residenza tal-intimat, jiskorri l-livell tal-fond tar-rikorrenti u jasal sal-livell L-atturi qegħdin jopponu din il-kostruzzjoni għaliex fil-fehma tagħhom: (i) sejra tostakola s-servitu' ta' dawl u arja għall-kamra tal-banju tagħhom; (ii) ikollu jinqala' l-pajp tal-ilma li jagħti minn ġol-kamra tal-banju għal ġol-kċina (iii) jiżdiedu ħsejjes u vibrazzjonijiet. Huma qegħdin għalhekk jitolbu lill-Qorti sabiex mhux biss tiddikjara li din il- kostruzzjoni proposta hija kontra l-liġi iżda wkoll li tinibixxi b'mod permanenti kwalunkwe kostruzzjoni ta' lift fix-shaft imsemmi. Minn naħa tiegħu l-konvenut jopponi fermement it-talbiet attriċi. jeċċepixxi li bħala sid tax-shaft in kwistjoni huwa għandu dritt bil-liġi li jeżerċita l-jeddijiet proprjetarji tiegħu fuqu. Huwa jisħaq ukoll li, kuntrarjament għal dak allegat mill-atturi, ix-xogħlijiet proposti minnu bl-ebda mod ma jostraw, ibiddlu n-natura jew b'xi mod jaggravaw kwalunkwe servitujiet, u lanqas joħolqu l-effetti allegati mill-atturi. Mill-provi mressqa jirriżulta li l-atturi akkwistaw il-fond proprjeta' tagħhom ġewwa San Tas-Sliema fit-12 ta' Marzu 20072. Huma xehdu li fil-fond tagħhom għandhom tieqa tal-kamra tal-banju li tinfetaħ għal fuq shaft minn fejn jgħaddu s-servizzi tad-dranaġġ tal-proprjeta tagħhom u tal-konvenut3. Hemm ukoll pajp tad-drain tal-ilma tal-kċina li jaqsam l-istess shaft li jagħti mill-kċina għall-gulley tal-kamra tal-banju. Huma jieħdu l-arja u d-dawl għall-kamra tal-banju minn din it-tieqa li tinfetaħ għal fuq l-istess shaft. Għalkemm fl-affidavit tagħhom4 oriġinarjament qalu li jekk isir il-lift din it-tieqa ma tistax tinfetaħ kollha kemm hi u jkollha tibqa' sokkjuża, in kontro-eżami l-attur irrikonoxxa li din xorta waħda tkun tista' tibqa' tinfetaħ u mhux sempliċiment tibqa' sokkjuża5. Intwera wkoll li meta tinfetaħ tali tieqa ma tkunx tmiss il-lift propost6. Jirriżulta ukoll illi il-bini tal-lift ġie approvat mill-MEPA skont l-applikazzjoni Fil-kors tal-applikazzjoni ġie mitlub rapport ta' inġinier kwalifikat biex jindika l-impatt tal-lift fuq l-area li fiha kien propost li jitwaħħal8. 2 Kuntratt a fol 5 et seq 3 Il-konvenut jikkonċedi li din it-tieqa ilha hemm mill-bidu tal-kostruzzjoni tal-binja (xhieda a fol 136) 4 Fol 76 et seq 5 Fol 83 et seq 6 Eskussjoni tal-perit Robert Xuereb Micallef a fol 74 7 Fol 20 8 Xhieda tal-perit Johann Alsaidi a fol 114 Skont il-perit tal-konvenut il-lift huwa ntiż li jinbena b'sistema ta' frame structure kleddjat bi ħġieġ li d-dawl jibqa' għaddej minnu10 u kwindi mhux ser jostakola wisq id-dawl lit-tieqa tal-atturi ħlief x'ħin ikun tiela jew nieżel11. Imma l-kabina fejn jidħlu n-nies mhux ser tkun panoramika bil-ħġieġ biex wieħed ma jittawwalx fix-xaft lejn it-twieqi12. Il-katusa trasversali jkun jeħtieġ tiġi ridirezzjonata13. Il-konvenut jikkontendi li s-servitu' tad-dawl u l-arja mhux ser jiġu ostakolati għax għalkemm sa issa lift m'hemmx, bil-lift xorta jekk l-atturi jittawlu mit-tieqa il-ħajt ta' quddiemhom ser jaraw. Huwa biss jekk jixxabtu 'l barra mit-tieqa li jarawh il-lift14. Il-konvenut xehed ukoll li qabel ma applika mal-MEPA għall-permess tal-lift huwa kien verbalment tkellem mal-attriċi u qalilha x'kienet ix-xewqa tiegħu li jagħmel u din wara li tkellmet mal-attur qaltlu li ma kellhomx oġġezzjoni li jsir Iżda mbagħad meta effettivament saret l-applikazzjonni mal- MEPA l-atturi kienu rreġistraw oġġezzjoni15. In vista tal-aspett tekniku tal-kawża l-Qorti nkarigat lill-perit Robert Xuereb Micallef sabiex jirrelata dwar il-mertu. Fir-rapport tiegħu huwa qal hekk - "KUNSIDERAZZJONIJIET Illi meta qed nitkellmu dwar servitujiet fl-isfond ta' aperturi f'ħitan diviżorji għandu fl-ewwel lok jiġi stabbilit jekk l-apertura f'ħajt diviżorju tikkwalifikax bħala tieqa jew rewwieħa; Illi d- distinzjoni ewlenija bejn rewwieħa u tieqa hija li tieqa tagħti dawl u arja, waqt li rewwieħa tagħti arja biss; Illi għalhekk huwa d-daqs, pożizzjoni u għamla ta' l-apertura tista' tipperswadi li hija tieqa; Illi kuntrarjament għat-twieqi, il-leġislatur ittollera r-rewwieħat u ppermetta li jibqgħu miftuħa sakemm il-viċin ma jkunx irid jipprevalixxi ruħu mid-dritt illi tagħtih il-liġi li jappoġġja mal-ħajt fejn ikunu miftuħa; Illi l-ġurisprudenza pero' tgħid ukoll li l-eżistenza ta' tieqa miftuħa fil- fond propju għal fuq l-art jew spazju mhux mibni ta' ħaddieħor mhix servitu' imma sofferenza prekarja. Dan sakemm l-art jew spazju jibqgħu mhux mibnija u sid din l-art jew spazju jista' jibni u jimmura t-tieqa ammenoke sid il-fond li fih hi miftuħa t-tieqa ma jipprovax mhux is-sempliċi servitu' luminum (fis-sens li biha s-sid ta' fond serventi jinżamm milli jtella' bini fil-ġid tiegħu stess li bis- saħħa tiegħu jista' b'xi mod inaqqas id-dħul tad-dawl fil-fond dominanti) imma Illi din il-kawża titratta shaft intern (minn issa 'il quddiem 'shaft') li jservi żewġ residenzi sitwati fuq xulxin, ossija il- fond 14, La Vista, Triq l- Alwett, In-Naxxar fil-livell tat-triq (proprjeta' ta' l-intimat Spiteri) u l-fond immedjatament sovrapost, ossija il- fond 16, St. Quentin, Triq l- Alwett, Birkirkara (proprjeta' Illi f'kuntest ta' servitujiet konċernanti aperturi, shaft ma jikkwalifikax bħala 'art jew spazju mhux mibni ta' ħaddieħor'; Illi r-rikorrenti Despott għandhom żewġ aperturi jħarsu mill-fond tagħhom fl-ewwel sular direttament lejn dan is-shaft – waħda mill-kċina u l-oħra mill- kamra tal-banju. In oltre, hemm numru ta' katusi u pipes ħerġin mill-kċina u l-kamra tal-banju għal ġo dan is-shaft; Illi iż-żewġ aperturi tar-rikorrenti jikkwalifikaw bħala twieqi, tenut kont id-daqs, il-pożizzjoni u l-għamla ta' l-istess. Bħala stat ta' fatt, dawn it-twieqi jipprovdu sija dawl u anke ventilazzjoni lill-kmamar tar-rikorrenti Caruana; Illi huwa paċifiku li l-intimat Spiteri ottjena permess ta' żvilupp f'ismu li Illi flimkien ma' dan il-permess ġiet approvata pjanta markata 155b fil- file PA3918/16 relattiv tal-Planning Illi fl-imsemmija pjanta markata 155B huwa propost li jinbena lift fis- Mill-proposed section, jikkonsegwi li dan il-lift jibda fil-livell tal-fond tal- intimat, jiskorri il- livell tar-rikorrenti u jasal sal-livell tal-bejt; Illi talvolta il-lift jiġi kostruwit kif approvat fil- pjanta markata 155b fil- file PA3918/16, m'hemmx dubju li l-ammont ta' dawl u arja li jgawdu preżentment ir-rikorrenti fil-kamra tal-banju u l-kċina se jonqos sostanzjalment u dan anke jekk il-lift kif propost se javviċina t-twieqi ta' l-istess rikorrenti mingħajr ma jgħattihom. In oltre, se jkun meħtieġ li l-katusi li qed iservu lir- rikorrenti Caruana preżentement jiċċaqalqu minn posthom peress li l-lift se jokkupa dik l-area tas-shaft fejn illum hemm dawn il-katusi mal-ħajt tas-shaft. KONKLUŻJONIJIET Illi l- konklużjonijiet jistgħu jiġu rijassunti hekk kif ġej: Illi minn dak li kkostata s-sottoskritt jikkonsegwi li l-aperturi tar- rikorrenti jikkostitwixxu servitu' u mhux sofferenza prekarja u għalhekk l- intimat ma jista' jagħmel xejn sabiex itellef mit-tgawdija ta' l-arja u d-dawl; Illi għaldaqstant, bl-interventi li qed jipproponi l-intimat (ċioe' il- bini ta' lift fis-shaft intern li jibda fil-livell tal-fond tal-intimat, jiskorri il- livell tar- rikorrenti u jasal sal-livell tal-bejt) se jkun ifisser li l-ammont ta' dawl u arja li jirċievu r-rikorrenti Caruana fil-kamra tal-banju u l-kċina rispettivament se jonqos u dan anke jekk il-lift kif propost se javviċina t-twieqi tar-rikorrenti mingħajr ma jgħattihom. In oltre, il-katusi li preżentement iservu lir-rikorrenti Caruana iridu jiċċaqalqu peress li l-lift se jokkupa proprju dik l- area tas-shaft fejn illum hemm dawn il-katusi – għalkemm, fil-każ tal-katusi mhuwiex eskluż li tinstab soluzzjoni alternattiva fejn tista' tiġi ezerċitata din is- Dan naturalment qed jingħad fil-kuntest ta' dak li jiddisponi l- Artikolu 474(2) li jipprovdi għal sitwazzjoni fejn is-sid tal-fond serventi joffri alternattiva differenti bil-mod kif tiġi eżerċitata servitu', fis-sens li jkun post differenti fil- Illi in konklużjoni pero', għandu jingħad li filwaqt li l-miljoramenti (kwantu s-shaft) li jrid jagħmel l-intimat hu ta' ġid biex jisfrutta bl-aħjar mod għalih il-proprjeta' tiegħu, min-naħa l-oħra il-proġett propost huwa ta' ħsara għall-fond serventi għaliex kieku kellu jiġi aċċettat dak li qed joffri l-intimat, ikun ifisser diminuzzjoni tal-kumdita' li llum igawdi l-fond dominanti." Il-perit tekniku wieġeb ukoll għal domandi li sarulu in eskussjoni. B'referenza għar-rapport tekniku tal-perit Musumeci l-Qorti tosserva li bħala fatt, mix-xhieda u r-ritratti mressqa jirriżulta li hemm biss tieqa waħda li tagħti għal ġox-shaft u ċioe' dik tal-kamra ta-banju. It-tieqa tal-kċina għalhekk ma tagħtix għal ġox-shaft. Tfakkar il-Qorti illi din l-azzjoni hija kollha arginata b'dak espost fir-rikors ġuramentat promotur li introduċa l-istess. L-attur fit-tieni talba tiegħu llimita ruħu fil-fatt għas-servitu' gawdut mit-tieqa tal-kamra tal-banju. Ikkunsidrat: Huwa ritenut fil-Kodiċi Ċivili li "Il-proprjetà hija l-jedd li wieħed igawdi u li jiddisponi minn ħwejġu bil-mod l-aktar assolut, basta li bihom ma jagħmilx użu ipprojbit mil-liġi." (artikolu 320). Ingħad hekk fil-każ Emanuel Spice v. Emanuel ‘Apap Brown deċiż fit-28 ta' April "Fil-waqt li din il-Qorti taċċetta li proprjetarju ta' fond jew art jista' jagħmel u jiżviluppa l-proprjeta' tiegħu kif irid, dan jista' jagħmlu dejjem sakemm ma joħloqx ħsara lill-terzi. Fil-kawża "Bugeja vs Washington", deċiża mill- Onorabbli Qorti tal-Appell fil-5 ta' Mejju, 1897, ġie enunċjat il-prinċipju, li kien u għadu kardinali fil-kuntest tad-drittijiet ta' proprjetarji, li "Il diritto del Intqal ukoll, a propositu, li, "Hu paċifiku illi ma huwiex biżżejjed li wieħed jagħmel użu mid- dritt tiegħu, iżda dan l-użu irid ikun fil-limiti ġusti, kwindi anke konċiljat għad-drittijiet oħra ta' ħaddieħor, li altrimenti jistgħu jiġu vvjolati b'dak l-użu u dan ikun illeġġittimu" – "‘Apap Brown Konietzny", deċiża mill-Onorabbli Qorti tal-Appell fil-15 ta' Diċembru, 2004.". (sottolinjar miżjud minn din il- Dan jingħad ukoll fil-kuntest tal-fatt li għalkemm il-konvenut ottjena l-permess mill-MEPA biex jinstalla lift fix-shaft in kwistjoni, dan il-permess huwa dejjem suġġett għad-drittijiet ta' terzi, f'dan il-każ l-atturi, drittijiet li ma jistgħux jiġu kkalpestati fuq skorta ta' l-istess permess. L-artikolu 400 tal-Att jipprovdi dwar is-servitujiet - "(1) Is-servitù hija jedd stabbilit għall-vantaġġ ta' fond fuq fond ta' ħaddieħor, sabiex isir użu minn dan il-fond ta'ħaddieħor jew sabiex ma jitħalliex li sidu juża minnu kif irid." Fil-każ odjern huwa paċifiku li l-konvenut bħala sid tal-fond sottostanti għall- fond ta' l-atturi għandu bħala proprjetarju tal-art tax-shaft anke l-proprjeta' ta' l- Infatti waqt is-seduta tat-8 ta' Marzu 201916 il-partijiet ivverbalizzaw bi qbil li l-art tax-shaft u l-parti fejn hu propost il-lift huma proprjeta' tal-konvenut b'dan li l-atturi jgawdu servitu' ta' tieqa fuq l-istess Dan a tenur ta' l-artikolu 323 tal-Kodiċi msemmi - "Kull min għandu l-proprjetà tal-art, għandu wkoll dik tal-area ta' fuqha, u ta' dak kollu li jinsab fuq jew taħt wiċċ l-art; hu jista' jagħmel fuq l-art tiegħu kull bini jew taħwil, kif ukoll taħt l-art, kull biċċa xogħol jew taħfir, u jieħu minnhom kull prodott li jistgħu jagħtu, iżda, bla ħsara tad-dispożizzjonijiet dwar is- Servitujiet Predjali taħt it-Titolu IV tat-Taqsima I tat-Tieni Ktieb ta' dan il-Kodiċi u kull dispożizzjoni oħra ta' liġi dwar fortifikazzjonijiet jew opri oħra ta' difiża." Isegwi kwindi li l-ewwel eċċezzjoni tal-konvenut sejra tintlaqa'. Jirriżulta wkoll mill-kuntratt ta' kompro-vendita tat-12 ta' Marzu 2007 li s- sistema tad-drains u s-sistema tad-drenaġġ tal-fond tal-atturi kienet, kif fil-fatt għadha, parzjalment separata iżda mbagħad tingħaqad b'mod komuni ma' dik tal- proprjeta' tal-konvenut. Il-liġi tipprojbixxi kull aggravament ta' servitu' eżistenti. tal-Kodiċi Ċivili - "(1) Is-sid tal-fond serventi ma jista' jagħmel xejn li jista' jnaqqas l-użu tas- servitù jew li jagħmel li dan l-użu jkun ta' xkiel akbar. Hu ma jistax ibiddel il- kondizzjoni tal-fond, lanqas ma jista'jiddestina għall-eżerċizzju tas-servitù parti oħra tal-fond diversaminn dik li fiha s-servitù kienet ġiet stabbilita fil-bidu. (2) Iżda, jekk l-eżerċizzju tas-servitù fil-parti jew fuq il-parti tal-fond li fil-bidu tkun ġiet iddestinata jsir ta' xkiel akbar għas-sid tal-fond serventi, jew jekk dan is-sid ma jkunx jista' minħabba dan l-eżerċizzju jagħmel xogħlijiet, tiswijiet jew miljoramenti fil-fond tiegħu, hu jista' joffri lil sid il-fond dominanti parti oħra xorta waħda tajba għall-eżerċizzju tas-servitù, u dan ma jistax jirrifjutaha. (3) It-tibdil tal-parti tal-fond iddestinata għall-eżerċizzju tas-servitù jista' wkoll isir fuq talba tas-sid tal-fond dominanti, jekk hu jipprova li dan it-tibdil huwa għalih ta' ġid kbir, u ma hu ta' ebda ħsara għall-fond serventi." Ukoll l-artikolu sussegwenti, 475 jistipula lli- " Kull min għandu jedd ta' servitu' għandu jinqeda b'dan il-jedd skond it-titolu tiegħu, u ma jista' jagħmel la fil-fond servjenti u lanqas fil-fond dominanti ebda tibdil li jista' jtaqqal iżjed il-piż tal-fond serventi" "Naturalment biex jiġi stabbilit x innovazzjoni huma tollerati wieħed irid fl- indagni jieħu n konsiderazzjoni l-effetti tal-modifikazzjoni fir-rigward tal-fond Primarjament, il-materja hi waħda ta' apprezzament ta' fatt." 17 Fl-isfond ta' dawn il-prinċipji legali l-Qorti sejra tgħaddi biex teżamina t-talbiet Fl-ewwel talba tagħhom l-atturi qed jitolbu dikjarazzjoni li huma proprjetarji tal- fond 14, La Vista, Triq l-Alwett, Is-Swieqi, Birkirkara, sovrastanti l-fond tal- intimat 16, St. Quintanus, Triq l-Alwett, Kappara, Birkirkara, liema fondi għandhom minn fejn jgħaddu s-servizzi tad-dranaġġ u tal-ilma kif ukoll twieqi li jagħtu għall-fuq l-istess. Din l-ewwel talba ġiet ampjament pruvata kemm mill-evidenza mressqa mill- partijiet kif ukoll mill-konstatazzjonijiet magħmula mill-perit inkarigat mill-Qorti Robert Xuereb Micallef u għalhekk sejra tiġi milqugħa. Fit-tieni talba tal-atturi huma jitolbu lill-Qorti tiddikjara li bix-xogħlijiet li l- intimat irid jintraprendi billi jinstalla lift mil-livell tal-ground floor sal-livell tal- bejt ser ikun qed jostra s-servitu ta' arja u dawl għall-kamra tal-banju tagħhom biex b'hekk huma ma jkunux lanqas jistgħu jiftħu t-tieqa eżistenti fl-istess shaft 17 Dritt Sostantiv, L-Ewwel Parti: Massimarju tal-Imħallef Philip \Vasuani; pagna 223 fil-livell tagħhom, oltre li jkun irid jinqala' l-pipe tal-ilma li jagħti mill-kamra tal- banju għal ġol-kċina tar-rikorrenti kif ukoll jiżdiedu ħsejjes u vibrazzjonijiet. L-ewwel parti tal-pretensjoni tal-atturi kopert f'din it-talba tirrigwarda s-servitu ta' dawl u arja għall-kamra tal-banju tagħhom. Kif qalet il-Qorti tal-Appell fil-każ Arthur Hersey et vs Adelaide Lofreda deċiż fis-26 ta' Jannar 2018 - "....huwa ritenut li s-servitujiet ta' dawl u arja huma meqjusa parti integrali mis- servitu ta' tieqa." Qorti qalet hekk - Fil-każ Joseph Lofreda vs Joseph Konietzny deċiż fit-3 ta' Ġunju 2004 il- "Illi jidher li s-servitu' li l-attriċi qegħda tippretendi favuriha hija dik magħrufa fid-dritt bħala s-servitus luminum li biha s-sid tal-fond dominanti jingħata l-jedd li jħalli tieqa miftuħa fil-ħajt li jaqsam ġidu minn dak ta' ħdejh biex b'hekk ikun jista' jieħu d-dawl għal ġol-post tiegħu. Tali servitu' hija differenti mis-servitu' ne luminibus officiatur li, bis-saħħa tagħha, s-sid tal-fond serventi jinżamm milli jtella' bini jew kostruzzjoni fil-ġid tiegħu li bih jista' jnaqqas il-mogħdija tad- dawl għal ġol-fond dominanti. Din is-servitu' hija meqjusa bħala waħda ta' grad ogħla mis-servitu' luminum fis-sens li biha s-sid ta' fond serventi jinżamm milli jtella' bini fil-ġid tiegħu stess li bis-saħħa tiegħu jista' b'xi mod inaqqas id-dħul tad-dawl fil-fond dominanti. Huwa mgħallem u aċċettat ukoll li filwaqt li fil-każ tas-servitu' luminum il-jedd tas-sid tal-fond dominant huwa estiż għall-fond ta' ħdejh biss, fil-każ tas-servitu' ne luminibus officiatur tali jedd jestendi wkoll għal kull bini ieħor fil-qrib tal-fond dominanti. Fil-każ tas-servitu' luminum, huwa mogħti lis-sid tal-fond serventi li jtella' bini fil-ġid tiegħu, imbasta jħalli wisgħa biżżejjed biex il-fond dominanti jkun jista' jibqa' jieħu d-dawl". Fir-rigward ta' dik il-parti tal-ilment tal-atturi li bl-iżvilupp propost huma mhumhiex ser ikunu jistgħu jiftħu sew it-tieqa eżistenti tal-kamra tal-banju u li fi kliem l-attur din ser ikollha tibqa' "sokkjuża18" irriżulta li dan mhux il-każ. l-attur stess li rrikonoxxa fil-kontro-eżami li din it-tieqa xorta waħda kienet ser tkun tista' tibqa' tinfetaħ peress li hija tinfetaħ minn naħa tax-xellug lejn il-lemin filwaqt li l-lift huwa propost lejn in-naħa tax-xellug19. Dwar il-kwistjoni tal-effett li l-installar propost ser ikollu fuq id-dawl u l-arja li l-atturi jieħdu minn din it-tieqa għall-kamra tal-banju tagħhom din naturalment hija materja teknika li dwarha esprima ruħu b'mod elokwenti l-perit espert tal- F'dan l-istadju ssir referenza għall-insenjament ġurisprudenzjali dwar il-piż probatorju ta' opinjonijiet ta' natura teknika li huwa wieħed konkordi u ormai ben Kif ingħad fil-każ A.F. Ellis (Home Decor) Limited vs Raymond Xuereb et deċiż fil-15 ta' Mejju 201420 - "Fis-sentenza tagħha tad-19 ta` Novembru 2001 fil-kawża "Calleja vs Mifsud", il-Qorti tal-Appell qalet hekk – Kemm il-kostatazzjonijiet tal-perit tekniku nominat mill-Qorti kif ukoll il- konsiderazzjonijiet u opinjonijiet esperti tiegħu jikkostitwixxu skond il-liġi prova ta` fatt li kellhom bħala tali jigu meqjusa mill-Qorti. Il-Qorti ma kenitx obbligata li taċċetta r-rapport tekniku bħala prova determinanti u kellha dritt li tiskartah kif setgħet tiskarta kull prova oħra. Mill-banda l-oħra pero', huwa ritenut minn dawn il-Qrati li kellu jingħata piż debitu lill-fehma teknika ta' l-espert nominat mill-Qorti billi l-Qorti ma kellhiex leġġerment tinjora dik il-prova. mill-atti u hu wkoll sottolinejat fir-rikors ta' l-appell illi l-mertu tal-preżenti istanza kien kollu kemm hu wieħed ta' natura teknika li ma setax jiġi epurat u deċiż mill-Qorti mingħajr l-assistenza ta' espert in materja. jfissirx illi l-Qorti ma kellhiex tħares b'lenti kritika lejn l-opinjoni teknika lilha sottomessa u ma kellhiex teżita li tiskarta dik l-opinjoni jekk din ma tkunx waħda sodisfaċentement u adegwatament tinvesti l-mertu, jew jekk il-konklużjoni ma kenitx sewwa tirriżolvi l-kweżit ta' natura teknika. In linea ta` prinċipju, għalkemm qorti mhix marbuta li taċċetta l-konklużjonijiet ta` perit tekniku kontra l-konvinzjoni tagħha (dictum expertorum numquam transit in rem judicata), fl-istess waqt dak ma jfissirx pero` illi qorti dan tista' tagħmlu b' mod leġġer jew kapriċċjuż. Il-konvinzjoni kuntrarja tagħha kellha tkun ben informata u bażata fuq raġunijiet li gravament ipoġġu fid-dubju dik l- opinjoni teknika lilha sottomessa b' raġunijiet li ma għandhomx ikunu privi mill- konsiderazzjoni ta` l-aspett tekniku tal-materja taħt eżami ("Giacomi vs Mifsud Stivala et noe" – Qorti tal-Appell – 29 ta' Mejju 1998). Jigifieri qorti ma tistax tinjora r-relazzjoni peritali sakemm ma tkunx konvinta li l-konklużjoni ta` tali relazzjoni ma kienetx ġusta u korretta. Din il-konvinzjoni pero` kellha tkun waħda motivata minn ġudizzju ben informat, anke fejn meħtieġ mil-lat tekniku. ( ara - "Pulo vs Staples" – Qorti tal-Appell – 6 ta` Ottubru 1999 ; "Lipp vs Alsaidi" – Qorti tal-Appell – 28 ta` Jannar 2000 ; "Tabone Appell – 1 ta` Ġunju 2007 u "Poll & Spa Supplies Ltd vs Mamo et" (Qorti tal- Appell Inferjuri – 12 ta` Diċembru 2008). u ma għandux, aktar u aktar fejn il-parti nteressata ma tkunx ipprevaliet ruħha mill-fakolta` lilha mogħtija ta' talba għan-nomina ta` periti addizzjonali, jiġi skartat faċilment, ammenokke` ma jkunx jidher sodisfaċentement illi l- konklużjonijiet peritali huma, fil-kumpless kollha taċ-ċirkostanzi, irraġonevoli" L-artikolu 681 tal-Kap 12 jipprovdi hekk – "Il-qorti mhix marbuta li taċċetta l-konklużjonijiet tar-rapporti tal-periti kontra l-konvinzjoni tagħha nfisha." Fid-dawl ta' dan kollu suespost isegwi li għalkemm Qorti mhijiex marbuta li tadotta l-konklużjonijiet ta' rapport peritali, madankollu hija m'għandhiex b'mod leġġer tiskarta tali riżultanzi tenut kont li dawn ikunu magħmula minn espert imqabbad apposta mill-Qorti biex jeżamina materja teknika bħal ma hu l-każ Għalhekk sakemm ma tkunx konvinta li l-konklużjonijiet ta' tali relazzjoni mhumhiex korretti u ġusti hija għandha tadotta tali konklużjonijiet. Hija l-fehma ferma tal-Qorti li ma rriżulta xejn fil-konklużjonijiet raġġunti mill- perit inkarigat minnha Robert Xuereb Micallef fir-relazzjoni peritali li jirriżultawlha bħala li mhumhiex korretti, ġusti u raġjonevoli jew li jmorru kontra l-konvinzjoni tagħha u għalhekk hija tiddeċiedi li tadotta u tagħmel tagħha tali konklużjonijiet (ħlief safejn jrrigwardaw it-tieqa tal-kċina in kwantu din, kif ingħad fis-suespost, ma tagħtix għal fuq ix-shaft in kwistjoni). Għal kull buon fini l-Qorti tinnota wkoll li għalkemm il-konvenut oriġinarjament kien talab il-ħatra ta' periti perizjuri21 huwa ma ppersistiex b'din it-talba u llimita ruħu biss għal domandi in eskussjoni li għamel lill-perit Musumeci tramite d- difensur tiegħu. Ferm il-premess il-Qorti tqis li a bażi ta' dak li kkonstata l-perit Musumeci fir- relazzjoni tiegħu, anzi fi kliemu stess, fl-eventwalita' li jsir il-lift kif propost mill- konvenut "m'hemm'x dubju" li l-ammont ta' arja u dawl li preżentament jieħdu l-atturi mit-tieqa tal-kamra tal-banju tal-atturi "se jonqos sostanzjalment" anke jekk il-lift per se mhuwhiex ser jgħatti t-tieqa. Inoltre għall-Qorti ma hijiex ta' komfort legali d-difiża tal-konvenut li l-lift huwa ntiż li jkun wieħed panoramiku bil-ħġieġ u li dan ser itellef id-dawl u l-arja lit- tieqa tal-kamra tal-banju tal-atturi biss fil-ħin li jkun tiela jew nieżel. lok u kif dikjarat mill-konvenut stess fil-kawża, il-kabina fejn jidħlu n-nies mhux ser tkun panoramika bil-ħġieġ. Anke fis-smiegħ tar-rikors għall-ħruġ tal-Mandat t'Inibizzjoni l-konvenut kien xehed li parti mix-shaft ser jingħalaq bi pjanċa rqiqa tal-ħadid li ma jgħaddix dawl minnha22. Wieħed jifhem li dan kellu jkun propost sabiex ma tiġix preġudikata l-privatezza tal-atturi mit-tieqa tagħhom, niente di meno ta' kamra ta' banju, iżda xorta b'daqshekk ma jissolvewx l-ilmenti kollha mressqa mill-atturi fil-kawża. Dan peress li kif muri, l-istruttura tal-lift u l-lift innifsu anke jekk mhux ippjanati li jokkupaw ix-shaft kollu, sejrin inevitabilment jirriduċu negattivament l-ispazju u konsegwentement id-dawl u l-ventilazzjoni Dan b'detriment għall-eżerċizzju tas-servitu' tal-atturi; anzi kontra r- rieda tagħhom. Dawn l-osservazzjonijiet huma tali li jikkonvinċu lill-Qorti li l- iżvilupp propost mill-konvenut sejjer jaggrava u kwindi joħloq preġudizzju reali għall-atturi biex igawdu d-dawl u l-arja mit-tieqa tagħhom. Isegwi li għal dak li jirrigwarda l-ilment dwar l-ostaklu għad-dawl u l-arja, it- talba tal-atturi hija ġustifikata. Għal kull buon fini pero' fir-rigward tal-ilment u tal-parti tat-tieni talba tal-atturi li jirrigwarda l-qlugħ tal-pajp tal-ilma li jagħti mill-kamra tal-banju għal ġol- kċina tagħhom il-Qorti tabbraċċja l-konklużjoni tar-rapport tal-perit Musumeci u ċioe' li dan l-ilment waħdu ma kellux ikun ostaklu għall-iżvilupp propost mill- konvenut peress li ma tistax tiġi a priori eskluża soluzzjoni għar-ridirezzjonar tal- pajpijiet a tenur tal-artikolu 474 (2) tal-Kap 16 tal-Liġijiet ta' Malta li jipprovdi hekk – "Iżda, jekk l-eżerċizzju tas-servitù fil-parti jew fuq il-parti tal-fond li fil-bidu tkun ġiet iddestinata jsir ta' xkiel akbar għas-sid tal-fond serventi, jew jekk dan is-sid ma jkunx jista' minħabba dan l-eżerċizzju jagħmel xogħlijiet, tiswijiet jew miljoramenti fil-fond tiegħu, hu jista' joffri lil sid il-fond dominanti parti oħra xorta waħda tajba għall-eżerċizzju tas-servitù, u dan ma jistax jirrifjutaha." Għaldaqstant din il-parti tat-talba sejra tiġi miċħuda. Għal dak li jirrigwarda l-parti tat-tieni talba tal-atturi fejn huma lmentaw minn żieda fil-ħsejjes u vibrazzjonijiet il-Qorti tinnota li din il-kwistjoni kienet ġiet indirizzata fil-proċess għall-ħruġ tal-permess tal-MEPA. Inġiebet il-prova mhux kontradetta ta' rapport tal-Inġinier Ray Vella Lethridge li l-ħsejjes u vibrazzjonijiet tal- operat tal-lift propost ma kinux jeċċedu l-parametri rakkomandati mill-Għaqda Dinjija tas-Saħħa. Għalhekk din il-parti tat-talba ukoll ma tistax tintlaqa'. Fid-dawl tas-suespost it-tieni talba tal-atturi sejra tintlaqa' limitatament safejn tirrigwarda l-ostakolar tas-servitu' ta' dawl u arja għall-kamra tal- banju tal-atturi u tiċħadha fil-bqija. Fit-tielet talba tagħhom l-atturi jitolbu lill-Qorti tiddikjara li l-kostruzzjoni tal- lift u l-lift shaft ser jivvjolaw l-artikolu 435 tal-Kap 16 tal-Liġijiet ta' Malta. Dan l-artikolu jipprovdi li - "(1) Għad li l-bini ma jkunx sar fuq il-linja tal-konfini, il-ġar jista', jekk ma jitħalliex għall-anqas il-bogħod ta' metru u nofs, jitlob li jagħmel komuni l-ħajt, u jista' jibni sa fejn jasal il-ħajt ujpoġġi miegħu, billi jħallas, ma' nofs is-siwi tal- ħajt, is-siwi tal-art li jokkupa, kemm-il darba sid l-art ma jagħżilx li joħroġ il- bini tiegħu, fl-istess żmien, sal-linja tal-konfini. (2) Jekk il-ġar ma jkunx irid jinqeda b'dan il-jedd, huwa għandu jibni l-ħajt jew bini tiegħu b'mod li jkun hemm il-bogħod ta' tliet metri mill-ħajt jew mill- bini tal-parti l-oħra. (3) Din ir-regola għandha titħares f'kull każ ieħor meta l-bini tal-parti l-oħra hu bogħod anqas minn tliet metri mill-konfini. (4) Il-fatt biss li dar jew ħajt li ġa jeżistu jitgħollew, jitqies bini ġdid." Intwera mill-provi li meta meħudin il-qisien tal-lift propost u tax-shaft, id-distanzi ndikati fl-artikolu appena ċitat ma kinux ser jiġu rispekkjati. Għalhekk it-tielet talba sejra tiġi akkolta. Per konsegwenza l-Qorti tqis li għandha tintlaqa' wkoll ir-raba' talba tal-atturi stante li din titlob rimedju effettiv sabiex jagħmel tajjeb għall-preġudizzju li kienet ser jinħolqilhom li kieku l-konvenut baqa' għaddej bil-proġett tiegħu. tiegħu; Għall-istess raġunijiet, il-bqija tal-eċċezzjonijiet tal-konvenut sejrin jiġu respinti. Għal dawn il-motivi l-Qortti taqta' u tiddeċiedi l-kawża billi - Tilqa' l-ewwel eċċezzjoni tal-konvenut u tiċħad il-bqija tal-eċċezzjonijiet Tilqa' l-ewwel talba tal-atturi u tiddikjara u tiddeċiedi illi huma proprjetarji tal-fond 14, La Vista, Triq l-Alwett, Kappara, Birkirkara, Tas-Sliema, liema fondi għandhom minn fejn jgħaddu s-servizzi tad-dranaġġ u tal-ilma kif ukoll twieqi li jgħatu għall-fuq l-istess; Tilqa' limitatament it-tieni talba tal-atturi u tiddikjara u tiddeċiedi illi bix- xogħlijiet li l-konvenut irid jintraprendi fl-istess , ossia t-tpoġġija ta' lift mil- livell tal-ground floor sal-livell tal-bejt qed jostra s-servitu ta' arja u dawl għall-kamra tal-banju u tiċħadha fil-bqija; Tilqa' t-tielet talba tal-atturi u tiddikjara u tiddeċiedi illi l-kostruzzjoni tal-lift u l-lift shaft fis-shaft fuq msemmi ser jiġi kostruwit in vjolazzjoni tal- Artikolu 435 tal-Kap. 16 tal-Ligijiet ta' Malta; Tilqa' r-raba' talba tal-atturi u tinibixxi u tikkundanna lill-konvenut milli jagħmel l-ebda kostruzzjoni ta' kwalsiasi lift fis-shaft tal-fond 16, St. Quintanus, Triq l-Alwett, Is-Swieqi, Birkirkara, stante illi b'dawn ix- xogħlijiet intrapriżi huwa se jnaqqas is-servitu ta' arja u dawl li l-atturi għandhom mit-tieqa fil-kamra tal-banju li tagħti għall-istess kif ukoll stante li ser jitnaqqsu d-distanzi regolamentari bejn fond u ieħor skond il-liġi u konsegwentement tinibixxi permanentement lill-intimat milli jagħmel dawn ix-xogħlijiet ta' kostruzzjoni ta' lift ai termini tal-mandat ta' inibizzjoni nru. 644/17 degretat minn din il-Qorti fit-8 ta' Mejju 2017; L-ispejjeż kompriżi dawk tal-mandat t'inibizzjoni Nru. 644/2017 u tal- ittra legali tad-19 t'April 2017 għandu jagħmel tajjeb għalihom il-konvenut. Imħallef Reġ.